text: Flugtbilist mister kørekortet i et halvt år
  20 maj 2014 kl. 16.48
  47-årig bilist dømt for at påkøre en 15-årig dreng og flygte fra stedet.
  En 47-årig mand fra Agerbæk ved Varde påkørte en morgen i maj 2012 en 15-årig cyklist. Drengen blev alvorligt kvæstet, men i stedet for at stoppe og hjælpe drengen, stak den 47-årige af fra stedet.
  I dag fik han sin dom ved retten i Esbjerg:
  Betinget fængsel i 20 dage, en bøde på 2500 kr. og et halvt års ubetinget frakendelse af kørekortet.
  Den dømte skal også betale erstatning til drengen.
  